Toyota Mark II

Toyota Mark II (disebut sebagai 'mark two') ialah sebuah kereta kompak yang kemudiannya menjadi sebuah sedan bersaiz sederhana yang dihasilkan dan dijual oleh Toyota Motor Corporation dari tahun 1968 hingga tahun 2004. Sebelum tahun 1972, model ini dikenali sebagai Toyota Corona Mark II. Di beberapa pasaran eksport, toyota menjual kereta ini sebagai Toyota Cressida dari tahun 1976 higga 1992 yang merangkumi empat generasi. Toyota meggantikan Cressida pacuan roda belakang (RWD) di Amerika Utara dengan Avalon pacuan roda depan (FWD). Kesmua Cressida dan Mark II dihasilkan di kilang Motomachi di Toyota, Aichi, Jepun dari September 1968 hingga Oktober 1993 dan kemudiannya di kilang Toyota Motor Kyushu di Miyata dari Disember 1992 hingga Oktober 2000, dengan beberapa model dipasang di Jakarta, Indonesia sebagai Cressida.

Generasi Pertama (1968-1971)

Generasi Kedua (1972-1976)

Generasi Ketiga (1977-1980)

Generasi Keempat (1981-1984)
Kereta dengan platform X60 ini dihasilkan dalam bentuk Sedan, Hardtop, dan Station Wagon. Corona Mark II hadir di Indonesia hanya dalam model Sedan DX dilengkapi enjin 4 silinder 21R 2000 cc.

Generasi Kelima (1985-1988)

Masuk ke Indonesia sebagai Cressida Sedan GLX-i dengan enjin 6 silinder 1G 2000 cc.

Generasi Keenam (1989-1992)

Generasi Ketujuh (1993-1996)

Mulai sekarang Mark II hanya dijual untuk pasaran domestik Jepun. Cressida untuk export tidak lagi dihasilkan.

Generasi Kelapan (X100;1996-2000)

Seperti pendahulunya, Toyota Mark II X100 dijual dengan pelbagai trim yang berbeza. Pengenalan pacuan semua roda (AWD) bagi trim Grande dan trim Grande G serta penggunaan sistem VVTi Toyota pada enjinnya adalah baharu bagi pengeluaran Mark II. Penyeragaman ABS dan sistem kawalan cengkaman elektronik (TCS) juga diperkenalkan. Trim Groire juga telah diberhentikan bagi pengeluaran Mark II.

Trim asas GL hanya mempunyai enjin empat silinder 2.4 liter 2L-TE diesel-turbo dengan transmisi automatik empat kelajuan. Ia datang berserta dengan ciri asas seperti tingkap kuasa dan kunci pintu elektrik serta penyaman udara automatik, namun pilihan yang lebih 'sporty' hanya tersedia pada trim yang lebih tinggi. Walau bagaimanapun, kawalan cengkaman dan ABS tersedia sebagai pilihan.

Trim Grande mempunyai banyak pilihan dan ciri yang tersedia termasuk stereng condong, ABS, kawalan cengkaman dan AWD. Trim Grande mempunyai pilihan enjin 2.0 liter 1G-FE dengan transmisi manual 5-kelajuan atau automatik 4-kelajuan, enjin 2.4 liter 2L-TE atau enjin 2.5 liter 1JZ-GE yang kedua-duanya mempunyai transmisi automatik 4-kelajuan.  Trim terbaharu bagi model 1996 ialah Grande Four, sebuah varian pacuan empat roda bagi Grande, yang dikuasai oleh enjin 1JZ-GE dengan transmisi automatik 4-kelajuan. Versi Grande G tersedia dengan sama ada 1JZ-GE atau 2JZ-GE dan automatik 4-kelajuan. "Pakej G" termasuk salutan kulit bagi stereng dan tempat duduk serta tempat duduk hadapan berkuasa. Sebuah trim, Grande G Four juga ditawarkan dengan pilihan enjin 1JZ, transmisi auto 4-kelajuan dan pacuan semua roda.

Kedua-dua rim Tourer, Tourer S dan Tourer V; dibawa dari Mark II siri X90. Tourer S mempunyai enjin 1JZ-GE dengan automatik 4-kelajuan. Manakala, Tourer V pula menerima beberapa perbezaan yang ketara daripada siri X90: bersama dengan pelaksanaan ETCS dan VVTi, enjin kini menerima aruhan paksa melalui satu pengecas turbo bersaiz besar berbanding dua yang lebih kecil dalam konfigurasi selari. Menurut Toyota, ini melancarkan keluk tork yang membolehkan enjin memberikan lebih tork pada RPM yang lebih rendah dan dengan VVTi, dapat meningkatkan penjimatan bahan api kereta.

Mark II Qualis (XV20; 1997–2002) 

Untuk terus menawarkan pelanggan Mark II pilihan untuk membeli station wagon di lokasi Toyopet Store, Toyota memperkenalkan Toyota Mark II Qualis yang hampir sama dengan station wagon berasaskan Camry yang dipanggil Camry Gracia. Gracia adalah eksklusif untuk lokasi Toyota Corolla Store bersebelahan dengan Camry.

Generasi Kesembilan (2000-2004)

Ini adalah Mark II sedan terakhir dan setelah itu digantikan oleh Mark X. Model station wagon Mark II Blit tetap dihasilkan beberapa tahun kemudian dan akhirnya digantikan oleh Mark X Zio.

Kereta Toyota